Document ID: /fineweb-2-swissfilter-quality_10-filterrobots/filtered/02038.jsonl.gz/4363

Las autoritads svizras online
En Svizra na datti betg ina obligaziun legala per midar ils pneus d’enviern. Tuttina sto il manischunz mantegnair adina la controlla sur da ses vehichel.
En cas d’in accident è la responsabladad d’in auto senza pneus d’enviern pli dubitaivla. L’assicuranza po en quest cas reducir la prestaziun u perfin accusar il manischunz d’esser stà negligent.
Nus recumandain da midar ils pneus da voss auto avant ch’i dettia l’emprima naiv. En general stuessan ils pneus d’enviern vegnir utilisads d’october fin Pasca. Sche Vus n’avais betg anc midà ils pneus quest on, fixai in termin cun Vossa garascha!